fi fi fi sv fi fi fi fi sv fi fi fi fi de et fi fi fi fi fi fi fi fi fi fi fi fi fi fi fi fi fi fi fi fi en fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Sosiaalipalvelut ovat tulevaisuuden sote-keskusten ydintoimintoja - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Kun elämässä tulee mutkia matkaan, sosiaalityöntekijän, sairaanhoitajan, lääkärin tai fysioterapeutin palvelut voivat ehkäistä ongelmien syntymistä. Usein tarvitaan yhteistyötä. Joustava ja oikea-aikainen apu edellyttää, että palvelut pelaavat yhteen, ja siksi tulevaisuuden sosiaali- ja terveyskeskukset perustuvat sosiaalihuollon ja terveydenhuollon yhdenvertaiseen kumppanuuteen.
Sosiaalihuollon palvelujen vaikuttavuutta edistää joustava yhteistyö terveydenhuollon ja muiden toimijoiden kanssa.
Omatyöntekijä ja monialainen tiimi tukevat asiakasta
Sote-uudistuksen tavoitteena on monialaisen yhteistyön tiivistäminen. Asiakkaalle palvelujen on tarkoitus järjestyä nopeasti ja saumattomasti heti, kun hän on ottanut yhteyttä sote-keskuksessa toimivaan monialaiseen tiimiin.
Sote-keskusten monialaisissa tiimeissä on paitsi sosiaalihuollon myös terveydenhuollon ja esimerkiksi kuntoutuspalvelujen osaamista. Tiimin monialaista osaamista hyödynnetään asiakkaiden palvelutarpeiden arvioinnissa, sopivan palvelukokonaisuuden kokoamisessa ja palveluohjauksessa.
Tiimin tuella voidaan myös aiempaa paremmin tunnistaa henkilöt, joilla on erityisiä vaikeuksia hakea ja saada tarvitsemiaan sosiaali- ja terveyspalveluja. Nämä erityiset vaikeudet voivat johtua esimerkiksi kognitiivisesta tai psyykkisestä vammasta, sairaudesta, päihteiden ongelmakäytöstä tai useasta yhtäaikaisesta tuen tarpeesta.
Monialaisessa työskentelyssä asiakas tarvitsee työntekijän, joka kulkee hänen rinnallaan ja vastaa siitä, että palvelut toteutuvat sovitulla tavalla. Sosiaalihuollon asiakkaalla tämä työntekijä on sosiaalihuoltolain mukainen omatyöntekijä. Kun asiakkaalla on havaittu erityisen tuen tarve, omatyöntekijän tai hänen työparinsa tulee olla laillistettu sosiaalityöntekijä.
Jaetulla asiantuntemuksella ratkotaan monia kysymyksiä
Sosiaalihuollon ja terveydenhuollon jaettua asiantuntemusta tarvitaan monenlaisissa kysymyksissä. Voidaanko esimerkiksi työttömän toimintakykyä edistää vahvistamalla hänen osallisuuttaan? Tukisiko nuoren kuntoutumista ryhmätoiminta, sosiaaliohjaajan lähituki, psykiatrisen sairaanhoitajan tapaamiset vai kuntoutuspsykoterapia? Tarvitseeko muistisairas edunvalvontaa? Miten huono-osaisuutta torjumalla voidaan parantaa väestön hyvinvointia ja terveyttä?
Monialaista tiimityötä voidaan tukea työn tekemisen rakenteilla, kuten ketterillä konsultaatiokäytännöillä, yhdessä sovituilla palveluprosesseilla ja toimintamalleilla sekä yhteisillä työtiloilla. Monialaisessa yhteistyössä laadittu asiakassuunnitelma auttaisi jäsentämään asiakkaan tilannetta, hänelle räätälöityjä palveluita ja eri toimijoiden sovittuja vastuita.
THL tukee monialaisen ja vaikuttavan sosiaalihuollon kehittämistä
Tulevaisuuden sosiaali- ja terveyskeskus -ohjelman osana toteutetaan sosiaalihuollon kehittämisohjelma, jonka tavoitteena on vahvistaa monialaisen ja vaikuttavan sosiaalihuollon toimintaedellytyksiä. THL tarjoaa kehittämisohjelman puitteissa hanketukea kolmeen teemaan liittyen.
Ensiksi tuetaan monialaisen ja vaikuttavan sosiaalihuollon kehittämistä. THL pilotoi yhdeksän hankealueen kanssa uutta työikäisten sosiaalihuollon asiakassuunnitelmaa ja sen hyödyntämistä vaikuttavuuden arvioinnissa. Lisäksi hankealueiden kanssa selkiytetään sosiaalihuollon omatyöntekijän roolia monialaisessa asiakas- ja palveluohjauksessa.
Toiseksi THL tukee hankealueita sosiaalihuollon menetelmällisessä kehittämisessä. Tavoitteena on jäsentää työkäytäntöjä, joiden avulla voidaan tunnistaa monialaista tukea tarvitsevien asiakkaiden sosiaalihuollon palvelutarpeet ja myös erityisen tuen tarpeessa olevat asiakkaat. Lisäksi THL tukee pilottialueita ottamaan käyttöön asiakkaita osallistavia ja toimintakykyä tukevia sosiaalityön toimintamalleja ja menetelmiä.
Kolmanneksi THL pyrkii yhdenmukaistamaan rakenteellisen sosiaalityön tekemisen tapoja sekä vahvistamaan tietoon perustuvaa sosiaalihuollon johtamista ja kehittämistä. Kuntien tavat määritellä ja toteuttaa rakenteellista sosiaalityötä kartoitetaan. Kartoituksen pohjalta mallinnetaan, miten rakenteellista sosiaalityötä olisi hyvä tulevilla hyvinvointialueilla tehdä ja miten tekemisen tapoja voidaan yhdenmukaistaa.
Sosiaalihuollon kehittämistä on vaikeuttanut hajautunut järjestämisvastuu ja paikallisesti eriävät toimintakäytännöt. Lisäksi tietoa siitä, miten sosiaalihuoltoa on toteutettu muissa kunnissa, on ollut vaivalloista kerätä. Sosiaalihuollon kehittämisohjelman myötä vertaistuki ja -kehittäminen onnistuvat yhä paremmin. Samalla sosiaalihuollon tietopohja vahvistuu ja toimintaa ohjaavat linjaukset ja käytännöt alkavat yhtenäistyä.
Blogikirjoitus on julkaistu alun perin Soteuudistus.fi-sivustolla 25.11.2020.
Heidi Muurinen kehittämispäällikkö Reformit, THL
Eeva Liukko specialforskare Reformer, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.